સીઆઇડી ક્રાઇમે કહ્યું કે, “બિટકોઇન માટે અગાઉ થયેલા અપહરણના કેસમાં પૂછપરછ હાથ ધરવામાં આવી રહી છે. એવી ટીપ મળી છે કે નવેમ્બર 2016માં ડિમોનેટાઇઝેશન વખતે સુરતના મોટાભાગના લોકોએ 2009માં સ્થપાયેલી કંપનીમાં બિટકોઇનના રૂપે પોતાનું કાળુનાણું રોકી દીધું હતું.” ક્રાઇમ બ્રાન્ચના સિનિયર અધિકારીએ જણાવ્યા મુજબ, બિટકોઇન કંપની દ્વારા રોકાણકારોને દર ત્રણ મહિને 4 ટકા વ્યાજ આપવાનો વાયદો કર્યો હતો, કંપનીએ એક બિટકોઇનની કિંમત 470 ડોલર વસૂલી હતી પણ એક દિવસમા બિટકોઇનમાં 5 ડોલરનો કડાકો નોંધાતા કંપનીના પ્રમોટર્સ દેશ છોડીને ભાગી ગયા. રોકાણકારોએ કાળુનાણું રોક્યું હોવાથી તેઓ આ મામલે કોઇને ફરિયાદ પણ કરી શકે તેમ ન હતા. બિટકોઇન ઇન્વેસ્ટમેન્ટ કંપનીના માલિક છેલ્લે ઇન્ડોનેસિયામા ટ્રેસ થયા હતા.